Hoyce Temu

Hoyce Anderson Temu (alizaliwa katika Wilaya ya Ilala, jiji la Dar es Salaam, 20 Machi 1978http://www.misstanzania.net/history.htm ,) alikuwa mshindi wa taji la urembo Tanzania mwaka 1999 na kuiwakilisha nchi ya Tanzania katika mashindano ya urembo wa dunia nchini Uingereza,anajulikana kama Mrembo wa Millenium wa mwaka 1999.

Pamoja na kuendeleza sanaa ya urembo nchini Tanzania, ni mtangazaji wa kipindi cha runingaː anaendesha Mimi na Tanzaniahttp://www.mwananchi.co.tz/habari/Makala/Najivunia-miaka-tisa-ya-Mimi-na-Tanzania/1597592-4346684-format-xhtml-m4v6lc/index.html
alichokianzisha mwaka 2011 kikiwa na lengo la kuyaibua matatizo ya watu wenye uhitaji ili waweze kupata msaada (fedha, faraja au fedha na faraja); mpaka tarehe 18 Machi 2016 kipindi hicho kimeweza kusaidia watu 1,000http://www.mwananchi.co.tz/habari/Makala/Najivunia-miaka-tisa-ya-Mimi-na-Tanzania/1597592-4346684-format-xhtml-m4v6lc/index.html na bado kinaendelea kusaidia watu zaidi.

Elimu na Uzoefu 
Elimu yake ya sekondari amechukua katika shule ya Arusha na shule ya wasichana ya Zanakihttp://www.thecitizen.co.tz/magazine/thebeat/Hoyce-temu-looks-at-her-reign-as-MIss-Tz/1843792-4148180-dbd21b/index.html.

Baada ya kumaliza elimu ya sekondari na kufaulu vizuri alipata udhamini  na kujiunga katika chuo cha Arizona State nchini Marekani kwa elimu ya juu na kuchukua shahada ya kwanza.

Baada ya kumaliza shahada ya kwanza alianza kufanya kazi kama meneja wa mambo ya ushirikakatika Benki ya Standard Charter na kuendelea kusoma chuo cha Diplomasia.

Baada ya kumaliza alijiunga katika chuo kikuu cha Mtakatifu Augustine na kuchukua elimu ya Mawasiliano ya Umma .

Alipomaliza, alichukua Shahada ya Uzamivu Johanesburg, nchini Afrika ya Kusini.

Pia ni Mkuu wa kitengo cha Mawasiliano cha Umoja wa Mataifa (UN), amehusishwa na kazi za kuisaidia jamii na mwaka 2014 siku ya wanawake Duniani taasisi ya MISA ilimtangaza kama moja ya wanawake mashuhuri.

 Viungo vya nje 
 Hoyce Temu - YouTube channel
 Kutana na  Hoyce Temu Katika Tanzania Yetu

Marejeo

Jamii:Waliozaliwa 1978
Jamii:Watu walio hai
Jamii:Wanawake wa Tanzania
Jamii:Warembo wa Tanzania
Jamii:Wiki Loves Women Tanzania(2)